דרו ברימור

ביוגרפיה

ברימור נולדה בקליפורניה, ארצות הברית למשפחה נוצרית ממוצא אנגלי, אירי, גרמני והונגרי. אביה הוא השחקן האמריקאי ג'ון דרו ברימור. אימה היא ג'איד מאקו שנולדה במחנה עקורים בגרמניה במהלך מלחמת העולם השנייה להורים שהיו פליטים מהונגריה. הוריה של ברימור התגרשו כאשר הייתה בת תשע. אביה נטש את אמא עוד לפני הלידה. דרו סיפרה בראיון שאביה היה נשמה חופשית, והיא העריכה אותו מרחוק. סבה הוא השחקן ג'ון ברימור, ואחיו הם השחקנים ליונל ברימור ואתל ברימור.
הפרסום בגיל צעיר השפיע על ברימור לרעה. בגיל 9, החלה לעשן סיגריות ולשתות משקאות חריפים, בגיל 10 עישנה מריחואנה (חברה של אמא שלה נתנה לה). ובגיל 13 הסניפה קוקאין. היא הייתה בטיפול שיקום בגילאי 13 - 14. פרשיות אלה גרמו להקפאת הקריירה הקולנועית שלה. ב-1990 פרסמה ברימור אוטוביוגרפיה בשם "Little Girl Lost" (ילדה קטנה אבודה), שבה היא מתארת אותה תקופה בחייה. בגלל התהפוכות בחייה סטיבן שפילברג הפך להיות האפוטרופוס שלה.

קריירה

הקריירה של דרו החלה בגיל 11 חודשים כאשר היא נבחנה לפרסומת למזון לכלבים. דרו סיפרה בראיון שבאודישן הכלב התחיל ללקק אותה, ובמקום לבכות היא החלה לצחוק, וכך התקבלה לפרסומת.
כשהייתה בת חמש הופיעה לראשונה בקולנוע, בסרט "מצבים משתנים" אך את תפקידה הגדול הראשון קיבלה שנתיים מאוחר יותר, בסרטו של סטיבן ספילברג "אי.טי. - חבר מכוכב אחר". ב-1984 הייתה ברימור מועמדת לפרס גלובוס הזהב בקטגוריית "שחקנית המשנה של השנה" על תפקידה בסרט "גירושין נוסח הוליווד". בגיל 7 הופיעה דרו בתוכנית 'סאטרדיי נייט לייב'. לאחר מכן חזרה ברימור לשחק בסרט" פיתוי קטלני" (1992).

בינואר 1995 הופיעה בעירום במגזין פלייבוי. בראיון סיפרה שכאשר סטיבן שפילברג ראה את התמונה כתב לה: 
'יום הולדת שמח, אשמח לראות אותך... אבל פלייבוי?!'.
 בנוסף, בראיון עם דייוויד לטרמן החלה דרו לרקוד על השולחן ואף חשפה את שדיה בפני דייוויד. ב-1996 השתתפה בסרט האימה "צעקה". לאחר מכן החלה להופיע בקומדיות רומנטיות, ביניהן: "אף פעם לא התנשקה" (1999) ו"50 דייטים ראשונים" (2004). בנוסף הפיקה ברימור מספר סרטים, בהם "המלאכיות של צ'רלי" (2000).
באפריל 2007 נודע כי ברימור תהפוך לדוגמנית ודוברת חברת הקוסמטיקה "קאברגירל" החדשה. בנוסף, דורגה ברימור באותו חודש במקום הראשון ברשימת "100 האנשים היפים" של מגזין פיפל. ביוני אותה שנה הודיעה חברת האופנה "גוצ'י" כי ברימור תשמש כדוגמנית בקו התכשיטים של החברה. בשנת 2009 ביימה את סרטה הראשון, "תחליקי", בכיכובה של אלן פייג', בו בנוסף גם הופיעה בתפקיד משנה. באותה שנה זכתה בפרס גלובוס הזהב ובפרס גילדת שחקני המסך על משחקה בסרט הטלוויזיה של HBO‏ זכרונות מאחוזת גנים אפורים.
בשנת 2014 יצא הסרט תקועים בחופשה בו שיחקה ברימור עם השחקן אדם סנדלר.
החל משנת 2017 מגלמת את שיילה האמונד בקומדיית האימה "סנטה קלריטה דיאט" ברשת נטפליקס.

חיים אישיים

נישאה לג'רמי תומאס ב-1994, הזוג התגרש לאחר חודש. ב-7 ביולי 2001 נישאה ברימור לקומיקאי טום גרין. הזוג התגרש ב-15 באוקטובר 2002. היו לה מספר מערכות יחסים, בהן עם השחקן ג'סטין לונג ששיחק לצדה ב"הולכים רחוק".
התחתנה ביוני 2012  עם איש העסקים האמריקאי-יהודי ויל קופלמן; לזוג שתי בנות. 
באפריל 2016 נפרדו בני הזוג 
בשנת 2015 אביה של דרו נפטר מסרטן. בראיון אצל אלן דג'נרס היא סיפרה כי אף על פי שלא היו קרובים במהלך חייה, בשנים האחרונות לחייו היא טיפלה בו והקדישה לו מזמנה. 
ברימור היא ביסקסואלית. בראיון עם Contact Music בשנת 2003, אמרה: "האם אני אוהבת נשים? כן, בהחלט. תמיד החשבתי את עצמי כביסקסואלית. אישה ואישה יחד הן דבר יפה בדיוק כמו גבר ואישה ביחד. להיות עם אישה זה כמו לחקור את הגוף של עצמך, אבל דרך מישהי אחרת".